《华亭杂感 其二》
清代·元璟

不见风流柯九思，周郎词曲惯传奇。人情未必皆如此，吾道纷然孰可为。

蹋月偶寻黄犬冢，临波难辨赤乌碑。菊花亦似多愁物，一夕催人上鬓丝。

作者简介：清僧。浙江平湖人，字借山，号晚香老人，初名通圆，字以中。早年出家。工诗，平生游历南北，诗体屡变，而以清雅为宗。居杭州时，曾结西溪吟社，与诸名流唱和。有《完玉堂诗集》。